Piña colada

Ar piña colada (ananaz silet e spagnoleg) a zo ur c'hoktel ofisiel eus an IBA (International Bartenders Association, pe Kevredigezh Etrebroadel ar barmen e brezhoneg), diwar rom, chug ananaz ha dienn kraoñ kokoz. Dont a ra eus enez Puerto Rico er mor Karib, ha deuet eo da vezañ an evaj broadel eno abaoe 1978 Cocktails-faciles.fr, Descriptif de la Pina colada..

 Istor 
Hervez ar vojenn e veze graet un evaj diwar rom, kraoñ kokoz hag ananaz gant Roberto Cofresí morlaer eus ar mor Karib en XIX kantved, evit reiñ startijenn ha kalon da akipaj e lestr....

 Aozañ 
Rekipe ofisiel an IBA eus ar piña colada. a vez graet gant 5 sl rom gwenn eus ar C'harib, 5 sl chug ananaz fresk silet ha 3 sl dienn kraoñ kokoz, pep tra mesket gant skorn pilet en ur frikezer pe ur shaker betek kaout ur fetister diennek hag eliek. Un nebeud takennoù chug sitroñs glaz a c'hall bezañ ouzhpennet.

Servijet e vez en ur werenn "korvent" (pe en ur graoñienn gokoz pe un ananaz) gant ur blouzenn, ha kinklet gant un troc'had ananaz hag ur gerezenn goktel.

 Roadennoù mezhurel 
Gallout a ra ur werennad piña colada reiñ kement ha galoriennoù hag ur cheeseburger 450 kalorienn, hervez al lec'hienn Sciences et Avenir.

 Stummoù all 
Lakaet e vez rom goularz e-lec'h rom gwenn a-wechoù, ha laezh kokoz, dienn ha siros korz e-lec'h dienn kraoñ kokoz Finecooking.com, Coconut cream and the Piña Colada, 8 a viz Gouere 2011..
 Chi-Chi : gant vodka e plas rom.
 Blue Hawaii : gant lmaezh kokoz ha curaçao glaz.
 Miami Beach : gin, chug ananaz, siros korz
 Virgin Piña Colada : stumm hep alkool, hep rom.
 Amaretto colada : gant amaretto e plas rom.
 Kiwi Colada : gant chug kiwi e plas chug ananaz.
 Havana Beach : rom, chug ananaz, chug sitroñs glaz ha siros korz.
 Swimming Pool : diwar rom gwenn, vodka, dienn kraoñ kokoz, curaçao glaz ha chug ananaz.

 Notennoù ha daveoù 

 Gwelet ivez 
 Keginerezh Stadoù-Unanet Amerika
 Liamm diavaez 
  Rekipe Piña colada evit an hañv war YouTube.

Rummad:Kokteloù
Rummad:Puerto Rico
Rummad:Keginerezh SUA